En o concilio de Burgos anyadioron concesions nuevas. Os confraires yeran obligatos servir a Alifonso VII contra atros sobirans cristians, y yeran libres de servicio a qualsiquier rei. Lis concedeban tot o que podesen prener d'os musulmans, en diners u en tierras. A quinta pertanyent a lo rei sería distribuita por o tenen Lópe Sánchez. As ciudatz, castiellos y villas conquiestas serían de tot propiedat d'a confrairía. Cagadún d'os d'a concrairia tendrían a lo servicio suyo dos mercaders libres de pagar lezda. Serían en un estato de guerra perén con os musulmans, pero respectando a los musulmans habitadors d'as posesions cristianas. Tamién se regula a traza de resolver conflictos entre os confraires.